
KĖDAINIŲ RAJONO SAVIVALDYBĖS TARYBA

SPRENDIMAS
DĖL KURORTINIO, POILSIO IR TURIZMO SEZONO LAIKOTARPIO BEI 
POILSIO IR TURIZMO TERITORIJOS NUSTATYMO 

2023 m. gruodžio 22 d. Nr. TS-378
Kėdainiai

Vadovaudamasi Lietuvos Respublikos alkoholio kontrolės įstatymo 16 straipsnio 3 dalimi, 18 straipsnio 1 dalies 5 punktu, Kėdainių rajono savivaldybės taryba nusprendžia: 
1. Nustatyti:
1.1. Kurortinio, poilsio ir turizmo sezono laikotarpius:
1.1.1. Vasaros – nuo gegužės 1 d. iki rugsėjo 30 d.;
1.1.2. Žiemos – nuo spalio 1 d. iki balandžio 30 d.
1.2. Poilsio ir turizmo teritoriją, kurioje leidžiama verstis mažmenine prekyba alkoholiniais gėrimais, kurių tūrinė etilo alkoholio koncentracija neviršija 15 procentų, kurortinio, poilsio ir turizmo sezonų laikotarpiu – Kėdainių m., Didžiosios Rinkos aikštė.
2. Pripažinti netekusiu galios Kėdainių rajono savivaldybės tarybos 2023 m. lapkričio 24 d. sprendimą Nr. TS-345 „Dėl kurortinio, poilsio ir turizmo sezono laikotarpio bei poilsio ir turizmo teritorijos nustatymo“.

Savivaldybės meras 				                     Valentinas Tamulis

